Építését 1605-ben kezdte el Carlo Maderna, VI. Pál pápa unokaöccsének, Scipione Borghese bíborosnak az építésze. Eredetileg Szent Pál tiszteletére akartak itt kápolnát emelni. A fehérhegyi csatában aratott nagy katolikus győzelem után Szűz Máriának szentelték. A méltóságteljes barokk homlokzatot Giovanni Battista Soria, az asztalosból lett építész alkotta. A templomban helyeztek el néhány török zászlót is, amit Bécs 1683-as ostroma idején zsákmányoltak, ezzel is erősítve a győzelem tematikáját.